Fin Greenall, muzician, compozitor, scriitor şi DJ de renume internaţional, cunoscut sub numele de Fink, va concerta în premieră în România, în clubul The Silver Church din Bucureşti, pe 4 februarie 2015, informează organizatorii evenimentului, Phoenix Entertainment.

Fink a colaborat, de-a lungul timpului, cu artişti renumiţi, printre care se numără şi Amy Winehouse, pentru care a compus piese şi care a ajuns să îl inspire la rândul ei să completeze beat-urile sale cu o voce care să le complementeze, sporindu-le astfel intensitatea. De asemenea, acesta a evoluat alături de Royal Concertgebouw Orchestra din Amsterdam, una dintre cele mai prestigioase orchestre simfonice din lume.

Biletele pentru concertul de la Bucureşti sunt disponibile în reţeaua Eventim, dar şi online, pe www.eventim.ro, la preţul de 112 lei.